Suchý kašeľ prechádzajúci do vlhkého.
Dobrý deň,
uz 4 týždne ma trápi kašeľ.Začal ako vlhký- liečený solmucol 200,po týždni prešiel do suchého kašľa,az k záchvatom. Dali Tussin a od doktorky Afonilum, nepomohlo. Tento týždeň mam pleumolysin+lekoklar. Začínam mať v krku hlieny, mám vysadiť pleumolyn a môžem prejst na solmucol?
Dobrý deň
Ďakujeme za Vašu otázku
V prípade prítomnosti hlienu v dýchacích cestách, ktorý je hustý a ťažko sa vykašliava, je vhodné liek Pleumolysin nahradiť napríklad liekom Solmucol, ktorý obsahuje ako účinnú látku acetylcysteín. Acetylcysteín rozpúšťa všetky druhy hlienov a pôsobí antioxidačne, čím podporuje obranné mechanizmy organizmu.
Pri súčasnom užívaní liekov Solmucol a Lekoklar bola pozorovaná interakcia bez klinickej závažnosti, pri ktorej môže byť znížený antibiotický účinok lieku Lekoklar. Z toho dôvodu sa odporúča užívať lieky s obsahom acetylcysteínu (Solmucol, ACC Long, Dr. Max Acetylcysteín) minimálne 3 hodiny po užití antibiotika (Lekoklar).
Prajem pekný zvyšok dňa
S pozdravom, PharmDr. Lucia Kubáňová